סטניסלב גובורוחין

סטניסלב סרגייביץ' גובורוחין (ברוסית: Станислав Сергеевич Говорухин; 29 במרץ 1936, מחוז סברדלובסק — 14 ביוני 2018, מוסקבה) היה שחקן, תסריטאי ובמאי קולנוע סובייטי ורוסי, זוכה תואר אמן העם (2006).

היה חבר מפלגת רוסיה המאוחדת מאז 2005, כיהן כחבר פרלמנט בדומה והיה יושב ראש הוועדה הפרלמנטרית לענייני תרבות. היה מועמד לנשיאות בבחירות לנשיאות רוסיה 2000 אך לאחר מכן היה לתומך נלהב בולדימיר פוטין והיה יושב ראש מטה הבחירות של פוטין בבחירות לנשיאות רוסיה 2012.

ביוני 2013 היה ממייסדי המטה המרכזי של תנועת החזית העממית הכול-רוסית

ביוגרפיה
תחילת דרכו
סטניסלב גובורוחין נולד בעיירה במחוז סברדלובסק למשפחת קוזאק. בשנת 1958 גובורוחין סיים לימודי גאולוגיה באוניברסיטת קאזאן ועבד מספר שנים במקצוע שרכש. החל משנת 1959 הוא עבד כעיתונאי.

פעילות בתחום הקולנוע
בשנת 1967 סיים גובורוחין לימודים ב-VGIK והוסמך להיות במאי. את הסרטים הראשונים הוא ביים באולפנים שהיו ממוקמים באודסה. בשנת 1978 הוא כתב תסריט לסרט "פיראטים של המאה ה-20" שהקרנתו החלה בשנת 1979 ונחל הצלחה גדולה. בשנת 1979 גובורוחין ביים את סדרת הטלוויזיה בת 5 הפרקים "מקום המפגש אינו ניתן לשינוי" עם ולדימיר ויסוצקי באחד התפקידים הראשיים. הסדרה זכתה לפופולריות רבה ומוקרנת עד היום בערוצי טלוויזיה רוסיים. בשנת 1981 הוא עשה את הסרט "הרפתקואותיהם של תום סויר והאלקברי פין" המבוסס על ספרו של מארק טוויין "הרפתקאותיו של תום סויר". בשנת 1987 גובורוחין עבר למוסקבה והחל לעבוד באולפני מוספילם.

בשנת 1990 צילם גובורוחין את הסרט התיעודי "אי אפשר לחיות כך" שזכה בפרס ניקה ברוסיה. בשנת 1991 הוא היה מנהל אמנותי של סרט "שליח למזרח". בשנת 1992 הוא צילם סרט תיעודי נוסף, "רוסיה שאיבדנו", על השנים האחרונות של האימפריה הרוסית.

במחצית השנייה של שנות ה-90 גובורוחין חזר לביים סרטי קולנוע עלילתיים.

בשנת 1999 הוא כתב את התסריט וביים את הסרט "קלע מצטיין" (עם מיכאיל אוליינוב בתפקיד הראשי), העוסק בגיבור מלחמה זקן, שמתחיל מסע נקמה אישי נגד אלה שאנסו את נכדתו, לאחר שנוכח לדעת שאין מה לחכות לצדק שייעשה על ידי שלטונות החוק.

פעילות פוליטית
גובורוחין לא היה חבר במפלגה הקומוניסטית. עם תחילת הפרסטרויקה הוא הצטרף למפלגה הדמוקרטית של רוסיה. בשנת 1991 הוא נבחר לדומה ברשימת המפלגה. במחצית הראשונה של שנות ה-90 צילם גובורוחין מספר סרטים תיעודיים בהם ניתן לראות ביטוי לדעות האנטי-קומוניסטיות שלו. ברם, לאחר אירועי המשבר החוקתי ברוסיה, באוקטובר 1993, גובורוחין החליט לתמוך במפלגה הקומוניסטית ובמיוחד במנהיגה גנאדי זיוגנוב.

בשנת 1999 הוא נבחר לדומה ברשימת תנועת "אחדות" שבראשה עמד יבגני פרימקוב ויורי לוז'קוב. שיא הקריירה הפוליטית של גובורוחין היה במהלך הבחירות לנשיאות רוסיה 2000 בהם גובורוחין היה מועמד אך זכה ב-0.44% מהקולות בלבד ולבסוף תמך בפוטין.

בשנת 2005 גובורוחין עזב את האופוזיציה לטובת הצטרפות למפלגת השלטון רוסיה המאוחדת. בשנת 2005 גובורוחין חתם על "מכתב ה-50" בו החותמים תמכו במשפט חודורקובסקי וטענו שאין בו גוון פוליטי. ברשימת מפלגת "רוסיה המאוחדת" גובורוחין נבחר לדומה בפעם נוספת. בשנת 2011 הוא תמך במועמדותו של ולדימיר פוטין למשרת הנשיאות ואף היה ראש מטה הבחירות. במהלך שנת 2012 גובורוחין מתח ביקורת על פעילות האופוזיציה שלא קיבלה את תוצאות הבחירות של פוטין לנשיא.

פילמוגרפיה
 שנה סרט במאי תסריטאי מפיק שחקן תפקיד הערות 1964 אפטקרשה  סרט קצר 1967 ורטיקל  1968 יום המלאך  1969 הפיצוץ הלבן   1972 חייו והרפתקאותיו המופלאים של רובינזון קרוזו  1974 הברחה   1977 רוחה של "התקווה"   1978 מרשל המהפכה  אלכסנדר קוטפוב, גנרל 1979 מקום המפגש אינו ניתן לשינוי סדרת טלוויזיה 1979 פיראטים של המאה ה-20  1980 הפריצה  1981 הרפתקותיהם של תום סויר והאקלברי פין   1982 שיבת באטרפליי  מיכאיל פאבליק 1983 מאבקים  גנרל-מאיור 1983 בין אבנים אפורות  1985חיפושים אחר רב-החובל גראנט  1986 סודותיה של מאדאם וונג  1987 עשרה כושים קטנים   1987 אסא  קרימוב 1988 נתזי שמפניה   1989 תצוגה כפולה  גרמן אנדרייביץ' 1990 ילדים מקוללים  סרגיי סרגייביץ' פופוב, מחבר 1990 אי אפשר לחיות כך  הופעת קמעסרט תיעודי 1991 ...והרוח חזרה  סרגיי גרסימוב 1992 עוגן, עוגן נוסף!  מפקד המחלקה 1992 קקאדו  מנהיג כנופיה 1992 רוסיה שאיבדנו  סרט תיעודי 1994 מהפכת הפשע הגדולה   1994 הערבים של פרברי מוסקבה  1995 צעיף שחור  1995 נשר וזנב  זוסימה פטרוביץ' 1996 ...ידיד יקר משנים שחלפו  מיכאיל פטרוביץ' 1997 ...הסתיימה המלחמה. שכחו ממנה  הופעת קמע 1999 קלע מצטיין   2000 מרד רוסי עיבוד קולנועי לבת הקפיטן 2002–2006 הגיון נשי  אנדריי סטרלצוב סדרת סרטים 2003 שמחותיו ועצבותו של לורד קטן  רוזן 2003 ברכו את האישה   מפקד מחלקה 2005 לא על הלחם לבדו   שר 2005 הפלוגה התשיעית  מפקד גדוד 2007 השחקנית  2007 העיתונאים  אורח 1 סדרת טלוויזיה 2009 הנוסעת     הקונסול הרוסי 2008 ביוני 1941  2010 בסגנון הג'אז    2010 אהבת גזר 3  גנרל 2013 סוף שבוע    2014 מיומני אמא של תלמידת כיתה א'  2014 סודות החדר האפל  2015 סופו של עידן נפלא   

משפחתו
אביו, סרגיי גובורוחין, נעצר לראשונה כבר בשנת 1928, לכאורה באשמת התנגדות לפעילות השלטונות. לאחר שחרורו הוא לא חזר לאזור דון, עבר לאזור הרי אורל והתחתן. בשנת 1938 הוצא להורג.

בשנת 1961 התחתן סטניסלב גובורוחין עם יונונה פריידמן, שחקנית תיאטרון ממוצא יהודי. באותה שנה נולד בנו היחיד - סרגיי (לימים במאי קולנוע, תסריטאי וסופר). אחד מנכדיו, ואסילי גובורוחין (בנו של סרגיי) מתגורר בישראל.

סטניסלב גובורוחין התגרש מיונונה פריידמן בשנת 1963. בשנת 1965 התחתן עם גלינה וחי איתה עד יום מותו.

קישורים חיצוניים





הערות שוליים

קטגוריה:אמנים שעל שמם כוכב לכת מינורי
קטגוריה:במאי קולנוע סובייטים
קטגוריה:במאי קולנוע רוסים
קטגוריה:תסריטאי קולנוע סובייטים
קטגוריה:שחקני קולנוע וטלוויזיה רוסים
קטגוריה:פוליטיקאים רוסים
קטגוריה:מועמדים לנשיאות רוסיה
קטגוריה:חברי הדומה הממלכתית
קטגוריה:חברי מפלגת רוסיה המאוחדת
קטגוריה:מעוטרי עיטור ההצטיינות למען המולדת
קטגוריה:רוסים שנולדו ב-1936
קטגוריה:רוסים שנפטרו ב-2018